12. ΝΟΜΟΘΕΤ. ΔΙΑΤΑΓΜΑ υπ’ αριθ. 2636 της 17/29 Οκτ. 1953 (ΦΕΚ. Α΄ 293) Περί της εκπαιδεύσεως εις το Λιμενικόν Σώμα. Άρθρ.1.-1.Οργανισμοί εγκρινόμενοι δια Β.Δ/των εκδιδομένων προτάσει του επί της Εμπορικής Ναυτιλίας Υπουργού καθορίζουσι, 1)τας απαιτουμένας δια την εκπαίδευσιν και μετεκπαίδευσιν του προσωπικού του Λιμενικού Σώματος πάσης φύσεως Σχολάς και Σχολεία, 2)τα του τρόπου οργανώσεως, διοικήσεως και λειτουργίας των ανωτέρω Σχολών και Σχολείων, 3)τα του τρόπου εισαγωγής των μαθητών (προσόντα, υγειονομικοί όροι, εξεταστέα μαθήματα, συντελεσταί βαθμολογίας, εξετάσεις και όροι επιτυχίας), 4)τα διδασκόμενα μαθήματα, 5)τους συντελεστάς βαθμολογίας και τα ανώτερα και κατώτερα όρια βαθμολογίας εκάστου μαθήματος, 6)τα προσόντα και τον τρόπον διορισμού του εκπαιδευτικού προσωπικού,7)τας της συγκροτήσεως και των αρμοδιοτήτων του Εκπαιδευτικού Συμβουλίου, 8) τας αδείας, την πειθαρχίαν, 9)τον τρόπον διενεργείας των εξετάσεων, 10)τα απονεμόμενα πτυχία και 11)την διάρκειαν της φοιτήσεως. 2.Κανονισμοί Εκπαιδεύσεως εγκρινόμενοι δι’ αποφάσεων του Υπουργού Εμπορικής Ναυτιλίας δημοσιευομένων εις την Εφημερίδα της Κυβερνήσεως μετά γνώμην του οικείου Εκπαιδευτικού Συμβουλίου, καθορίζουσι τα αναλυτικά προγράμματα των διδασκομένων εν εκάστη Σχολή και Σχολείω θεωρητικών και πρακτικών μαθημάτων, την διάρκειαν διδασκαλίας εκάστου μαθήματος και τον τρόπον εν γένει της εκπαιδεύσεως. 3.Κυρούνται οι εν ισχύϊ Οργανισμοί και Κανονισμοί Εκπαιδεύσεως της Σχολής Λιμενικών Δοκίμων (Σ.Λ.Δ.) και του Κέντρου Εκπαιδεύσεως Λιμενικού Σώματος (ΚΕΛΣ «Γ. ΚΩΤΟΥΛΑΣ»), ως και αι βάσει τούτων εκδοθείσαι διοικητικαί πράξεις, των Οργανισμών και Κανονισμών τροποποιουμένων και συμπληρουμένων εφεξής κατά τ’ ανωτέρω. 20.Γ.ζ.12 Εκπαίδευση Λ.Σ. Άρθρ.2.-1.Αξιωματικοί και υπαξιωματικοί λιμενικοί μετεκπαιδευόμενοι εγκρίσει της υπηρεσίας εις δημοσίας ή ανεγνωρισμένας ιδιωτικάς Τεχνικάς Σχολάς, υπέχουσιν, επί πλέον της υπό των εκάστοτε ισχυουσών διατάξεων επιβαλλομένης υποχρεώσεως, πρόσθετον υποχρέωσιν πενταετούς παραμονής εις τας τάξεις του Λιμενικού Σώματος, αρχομένην από της χρονολογίας κτήσεως του οικείου διπλώματος ή πτυχίου. 2.Εν περιπτώσει διακοπής της φοιτήσεως εις τας κατά τα ανωτέρω Σχολάς, ουχί υπαιτιότητι της υπηρεσίας, η πρόσθετος υποχρέωσις παραμονής εις τας τάξεις του Λιμενικού Σώματος είναι διπλασία του διανυθέντος χρόνου φοιτήσεως εις τας Σχολάς ταύτας, ουχί πάντως ανωτέρα των πέντε ετών, αρχομένη από της διακοπής της μετεκπαιδεύσεως. Άρθρ.3.-1.Λιμενικοί Δόκιμοι απομακρυνόμενοι δι’ οιονδήποτε λόγον της Σχολής ακολουθούσι την προ της κατατάξεως στρατολογικήν αυτών κατάστασιν, του εν τη Σχολή χρόνου φοιτήσεως από της ορκωμοσίας των μέχρι της απομακρύνσεώς των συμψηφιζομένου προς την στρατιωτικήν θητείαν των, αν δεν εξεπλήρωσαν ταύτην. 2.Δια τους απομακρυνομένους της Σχολής δια λόγους υγείας η αρμοδία Υγειονομική Επιτροπή του Όπλου εις ο μεταφέρονται ούτοι κατά την παρ. 1 του παρόντος άρθρου αποφαίνεται αν η κατάστασις της υγείας των επιτρέπη την κατά τ’ ανωτέρω συμπλήρωσιν της θητείας των ή περαιτέρω στράτευσιν. 